列斯聯如果升班 想借回加雲菲臘斯
2024年04月16日 22:05
東網電視
更多新聞短片
列斯聯想要番加雲菲臘斯。(Getty Images)
現居英冠第3位嘅列斯聯,如果成功升班,將會向曼城提出借回自家青訓產品加雲菲臘斯,不過相關費用要再傾。
《每日郵報》報道,曼城於2022年以4,200萬鎊轉會費,由列斯聯簽入加雲菲臘斯,可惜呢位英格蘭中場長期受傷,好番後表現愈踢愈沉,今年初被外借到韋斯咸,但表現持續低迷,仲連累「錘仔幫」失咗好多分,預計今夏將會退回曼城。
報道指曼城打算將加雲菲臘斯出售或再外借,轉會費定價3,000萬鎊,但相信冇其他球會接貨,只有母會列斯聯願意出手,不過前題係列斯聯能夠重返英超。
就算升班,列斯聯都無力承擔3,000萬鎊轉會費,只會提出借用,而加雲菲臘斯高達15萬鎊周薪亦係一大問題,到時要再同曼城及球員商議。